**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Ιωάννου Μεταξα & Βασ. Παύλου**

**15236, Πεντέλη**

**Ημερομηνία : 28/06/2016**

**Αρ. Πρωτ.: 277, 23/06/2016**

**Ε Κ Δ Η Λ Ω Σ Η Ε Ν Δ Ι Α Φ Ε Ρ Ο Ν Τ Ο Σ**

**Θέμα: Πρόσκληση εκδήλωσης ενδιαφέροντος που αφορά απασχόληση συνεργατών για τις ανάγκες των έργων GEO CRADLE, RECAP και EMS που υλοποιούνται στο ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ.**

**Σχετ.:** Το απόσπασμα πρακτικού της 1111ης Συνεδρίασης της 28ης Ιουνίου 2016 με θέμα «Έγκριση προσλήψεων στο πλαίσιο εγκεκριμένων έργων του Δ.Σ. του ΕΘΝΙΚΟY ΑΣΤΕΡΟΣΚΟΠΕΙΟY ΑΘΗΝΩΝ.

Σε συνέχεια του ανωτέρω σχετικού, το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ, στο πλαίσιο υλοποίησης των έργων GEO CRADLE, RECAP και EMS, προσκαλεί τους ενδιαφερόμενους να υποβάλουν εκδήλωση ενδιαφέροντος για την κάλυψη μίας (1) θέσης, επί συμβάσει έργου, για ειδικούς επιστήμονες θετικής κατεύθυνσης ελληνικού ή ξένου Πανεπιστημίου στους τομείς των Επιστημών της Τοπογραφίας, Πληροφορικής ή και Γεωπληροφορικής, σύμφωνα με την παρακάτω προκήρυξη, στην οποία περιγράφεται το αντικείμενο της θέσης.

Οι ενδιαφερόμενοι μπορούν να ενημερωθούν για τις δραστηριότητες του φορέα που προκηρύσσει τις θέσεις, μέσα από την ιστοσελίδα του Κέντρου Αριστείας BEYOND: <http://www.beyond-eocenter.eu/>.

 **ΑΠΟΔΟΧΕΣ** : Προσφέρεται ανταγωνιστικό πακέτο αποδοχών, κυμαινόμενο αναλόγως των προσόντων που ανταποκρίνεται στο επίπεδο του κάθε υποψηφίου.

**ΑΠΟΣΤΟΛΗ ΒΙΟΓΡΑΦΙΚΩΝ**: Τα βιογραφικά θα πρέπει απαραιτήτως να φέρουν αναγραφόμενο τον κωδικό της θέσης για την οποία εκδηλώνεται ενδιαφέρον και να υποβάλλονται ηλεκτρονικά στονεπιστημονικό υπεύθυνο του έργου, Δρ. Χαράλαμπο Κοντοέ στην ηλεκτρονική διεύθυνση kontoes@noa.gr με αντίγραφο στον κο Θεμιστοκλή Χαιρεκάκη (therekak@noa.gr) και στην κα Ίλια Κανταρτζή (ikantartzi@noa.gr).

**ΕΠΙΣΥΝΑΠΤΟΜΕΝΑ ΕΓΓΡΑΦΑ :** Oι υποψήφιοι αναμένεται να υποβάλουν: **α)** αναλυτικό βιογραφικό 10 σελίδων, maximum, και **β)** κατάλογο με ονόματα και στοιχεία επικοινωνίας τουλάχιστον δύο προσώπων (συναφών επιστημόνων και/ή επαγγελματιών) για την αποστολή συστατικής επιστολής.

**ΗΜΕΡΟΜΗΝΙΑ ΥΠΟΒΟΛΗΣ**: Οι υποψήφιοι πρέπει να υποβάλουν τα βιογραφικά τους, μαζί με τη σχετική αίτηση και τα επισυναπτόμενα έγγραφα το αργότερο έως τις **30/07/2016 (καταληκτική ημερομηνία)**.

Για περισσότερες λεπτομέρειες οι ενδιαφερόμενοι μπορούν να επικοινωνούν μέσω ηλεκτρονικού ταχυδρομείου με το Δρ. Χαράλαμπο Κοντοέ στην ηλεκτρονική διεύθυνση kontoes@noa.gr ή στα τηλέφωνα 210 3490086, 210 8109113, 210 8109108.

**ΠΕΡΙΓΡΑΦΗ ΘΕΣΗΣ – ΠΡΟΣΟΝΤΑ ΥΠΟΨΗΦΙΩΝ:**

**GIS01 - Ειδικός στην χρήση και ανάπτυξη εφαρμογών σε περιβάλλον Γεωγραφικού Συστήματος Πληροφοριών (ΚΩΔΙΚΟΣ ΘΕΣΗΣ: GIS01)**

Αντικείμενο προκήρυξης:

Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης του Εθνικού Αστεροσκοπείου Αθηνών το οποίο φιλοξενεί το Κέντρο Αριστείας BEYOND, έχει αναπτύξει τα τελευταία χρόνια τεχνολογίες αιχμής στη Δορυφορική Παρατήρηση της Γης και έχει καταφέρει να τοποθετηθεί ανάμεσα σε παραδοσιακά Ευρωπαϊκά ιδρύματα και φορείς του χώρου. Σε αυτό το πλαίσιο το Κέντρο διαχειρίζεται μια σειρά από Ευρωπαϊκά έργα χρηματοδότησης και έχει καταφέρει να δημιουργήσει μια σταθερή ομάδα τριάντα περίπου επιστημόνων.

Απαραίτητα προσόντα:

Πτυχιούχος πανεπιστημιακής εκπαίδευσης, τμήματος Τοπογραφίας, Πληροφορικής ή και Γεωπληροφορικής, κατά προτίμηση επιπέδου Master, με ελάχιστη απαιτούμενη και εμφανώς αποδεδειγμένη εμπειρία στη χρήση του εμπορικού πακέτου ArcGIS, συγκεκριμένα στην: (α) Ανάλυση και επεξεργασία γεωχωρικών δεδομένων όλων των μορφών (vector, raster, geodatabases κ.λ.π) με χρήση των εργαλείων γεωεπεξεργασίας (geo-processing tools) που παρέχει το λογισμικό, (β) υλοποίηση μοντέλων επεξεργασίας δεδομένων με χρήση χωρικών και θεματικών ερωτημάτων (geospatial queries) καθώς και χρήση αλγεβρικών συναρτήσεων (raster calculator), (γ) οργάνωση και απεικόνιση γεωχωρικών δεδομένων και δημιουργία χαρτοσυνθέσεων (geospatial dataset labeling, symbology e.t.c.), (δ) πολύ καλή χρήση των εργαλείων γεωαναφοράς και καλή γνώση της θεωρίας των γεωγραφικών συστημάτων αναφοράς, (ε) ανάπτυξη μοντέλων και αλυσίδων επεξεργασίας δεδομένων τουλάχιστον με χρήση του ArcGIS Model Builder.

Ιδιαίτερα θετικά θα αξιολογηθεί η γνώση στην γλώσσα προγραμματισμού Python και ο προγραμματισμός αυτοματοποιημένων διαδικασιών (ArcGIS Scripting - ArcPy module, Python Scripting) για την παραγωγή γεωχωρικών προϊόντων και την μαζική παραγωγή χαρτογραφικών προϊόντων, καθώς και η χρήση σχετικών εργαλείων ανοιχτού κώδικα (GDAL, GRASS GIS, Quantum GIS κ.τ.λ.).

Πέραν των ανωτέρω προσόντων ζητείται πολύ καλή γνώση της Αγγλικής γλώσσας.